Arbeiderpartiet vil ha flere studentboliger
- Boligsituasjonen for studenter er ikke holdbar. Staten må stille med friske millioner for å bygge flere studentboliger, sier stortingsrepresentant Håkon Haugli (Ap) til Klassekampen. Haugli foreslår nå å øke antallet nye studentboliger i Norge fra 1000 til 2000 i året, noe kunnskapsminister Kristin Halvorsen (SV) tok til orde for tidligere i sommer. At Ap nå følger opp forslaget, kan ifølge Klassekampen bety at det blir rødgrønn politikk allerede fra neste statsbudsjett.- Det viktigste staten kan gjøre er å øke tilskuddsgraden. Da vil det bli mulig for studentsamskipnadene å realisere langt flere prosjekter enn man kan i dag, sier Haugli. Haugli vil ikke ut med hvor mye mer av regningen staten skal ta, men Norsk Studentorganisasjon krever at staten bør øke tilskuddet for nye prosjekter til 50 prosent. Det vil koste om lag 120 millioner kroner i året.
Ap-topp Håkon Haugli sier staten skal ta mer av regningen for bygging av studenthybler, og slenger seg med Kristin Halvorsens krav om 2000 nye boliger i året.